Joachimsen ble cand.theol. ved det det teologiske fakultet, Universitetet i Oslo, i 1964. Han arbeidet som prest på Tjøtta, i Melhus og ved bispekontoret i Nidaros bispedømme før han kom til Harstad og ble sogneprest der i 1978. Fra 1984 til 1987 var han Harstad kommunes kultursjef. Da han fra 1987 engasjerte seg i lokalpolitikken, ble han i sin første periode i kommunestyret valgt til ordfører. Han ble gjenvalgt i 1991, men trakk seg som ordfører i 1993, midt i den andre perioden. Deretter var han i årene 1994-1997 prost i Trondenes prosti. I hans tid som ordfører ble Harstad kulturhus bygd, og han var styreleder for kulturhuset i årene 1995-1999 og nestleder i styret for Festspillene i Nord-Norge i 1996-1999.